
              МИНИСТЕРСТВО НА ЗЕМЕДЕЛИЕТО И ХРАНИТЕ
                     ЮГОИЗТОЧНО ДЪРЖАВНО ПРЕДПРИЯТИЕ

ТП ,,ДЪРЖАВНО ЛОВНО СТОПАНСТВО ГРАМАТИКОВО”                                                                                                     ________________________________________________________

                Адрес: с. Граматиково, ПК 8166,  тел.05958/2230, факс 05958/2231, e-mail: dlsgramatikovo@uidp-sliven.com
З А П О В Е Д

№ РД-10-158/20.03.2025г
с. Граматиково
за учредяване на безвъзмездно право на ползване в горски територии държавна собственост за устройване на постоянен пчелин 

по смисъла на чл. 70, ал. 3 от Закона за горите
На основание чл. 69, ал. 3, т. 1, във връзка с чл. 71, ал. 7 от Закона за горите, във връзка с чл. 11, ал. 1 и ал. 2 от Закона за пчеларството, съгласно правомощията, дадени ми със Заповед  на Директора на „ЮИДП“ДП – гр. Сливен, 
                                                   НАРЕЖДАМ:
1. Учредявам безвъзмездно прано на ползване върху 1.5 дка /един декар и петстотин/ площ от горска територия, представляваща част от поземлен имот с идентификатор 30020.14.47, целият с площ от 1927156 кв.м  - съгласно АПДС №12224/30.11.2023 г.,  Скица №15-63924-23.01.2023г. на СГКК-Бургас, находящ се в землището на с. Заберново, местност КАРАМЛЪК, отдел №86-1, по ГСП от 2017 г. . ГСУ-III, с. Заберново, Община Малко Търново, Област Бургас по кадастралната карта и регистри, одобрени със Заповед №РД-18-683/25.09.2019г. на Изпълнителния директор на АГКК, с вид на територията –горска, по горско стопанския план, за устройване на постоянен пчелин по смисъла на Закона за пчеларството.

         2. Правото на ползване се учредява на името на Антон Костадинов Георгиев, с адрес: гр. Бургас, жк „Меден рудник „ 29, вх.8,ет.6, ап.163 и ЕГН 8112240644, регистриран в регистъра по чл.8 от ЗПч, видно издадено Удостоверение за регистрация на животновъден обект №BG100000090786 и рег.№ на пчелина №8367-0017
          3. Правото на ползване се учредява за срок от 10 /десет/ години за устройване на постоянен пчелин по Закона за пчеларството

М О Т И В И:

Същият е подал заявление №1 с изх. № АСД-09-69/20.03.2025  и заявление №2 с изх.№ АСД-09-70/20.03.2025 г.по реда на чл. 70, ал.5 от Закона за горите до Директора на ТП ДЛС Граматиково,  с приложени документи.

Условия:
- От деня на изготвяне на „предавателно-приемателния протокол“, поземления имот се счита за предаден на ползвателя Антон Костадинов Георгиев. Върху него преминава отговорността по осъществяване на противопожарната охрана и охраната срещу неправомерни действия в имота;

- За времето на действие на учреденото право, ползвателят се задължава, съгласно производствените, санитарните и противопожарните изисквания да изнася всички битови, технически  и недървесни отпадъци на регламентираните сметища и да ги извозва до контейнерите за смет в населените места;

- Да спазва изискванията на Наредба № 8 от 11.05.2012 г. за условията и реда за защита на горските територии от пожари и другите нормативни актове, както и издадените в изпълнението им заповеди за техническа безопасност, охрана на труда и противопожарни изисквания, като поема отговорност при неизпълнението им и злополуки с наети от него работници;

- Устройването на постоянния пчелин по смисъла на Закона за пчеларството се извършва при ограничителното условие – имота може да се ползва само по предназначение и върху площта му не се разрешава извършването на дейности, представляващи строителство по смисъла на Закона за устройство на територията, а ползвателят не може да се ползва и позовава на разпоредбите на чл. 17 от Закона за пчеларството и чл. 72 от Закона за горите;
- За срока на действие на правото на ползване върху имота, ползвателят следва стриктно да спазва разпоредбите на Закона за горите, Закона за лова и опазването на дивеча, Закона за пчеларството, Закона за защитените територии, както и други законови и подзаконови актове, които са свързани с дейностите, извършвани в горските територии.
4. Предаването на имота да се извърши от техник лесовъд -  Петър Петров с изготвяне на „Предавателно-приемателен протокол“ в присъствието на лицето, в полза на което е учредено настоящото право на ползване,след представен от него, надлежно вписан двустранен договор в Службата по вписванията.
5. При обособяването на постоянния пчелин върху имота, да бъдат съобразени изискванията на чл. 8, ал. 5 от Закона за пчеларството, както и снабдяването с разрешително за достъп до горите от съответните компетентни органи по Закона за горите.

6. Възлагам на завеждащ административна служба в ТП „ДЛС Граматиково“ – Анелия Недялкова да връчи заповедта на заявителя в тридневен срок от издаването й, по реда на чл. 61 от Административно процесуалния кодекс. В същия срок да постави заповедта на таблото за обявления на стопанството и да се публикува на интернет страницата на стопанството от юриста.

7.  Копия от: заповедта, заедно с доказателства за връчването й, заявлението с приложените към него документи, както и скица на имота, да се представят в Централното управление на ЮИДП гр. Сливен.
8. Неразделна част от настоящата заповед е Заповед № РД 10 – 272/23.11.2021 г. на Директора на „ЮИДП“ДП – гр. Сливен,.
Контролът по изпълнението на настоящата заповед възлагам на инж. Димитър Цанев – зам.-директор .

Настоящата заповед подлежи на обжалване по реда на Административно процесуалния кодекс чрез Директора на ТП „ДЛС Граматиково“, по административен ред пред Директора на „ЮИДП“ДП – гр. Сливен или по съдебен ред пред Административен съд – Бургас, в 14-дневен срок от съобщаването й.
инж. Ганчо Костадинов……………/П/……………..………
Директор ТП „ДЛС Граматиково” 
ВА/

Положеният подпис е заличен на основание Регламент на ЕС 2016/679

Заповедта е връчена на заявителя на дата: 24.03.2025г
Заповедта влиза в сила на 08.04.2025г

